Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 6753

3. sz. FÜGGELÉK Többszemélyes személyzet esetén a pilóta szakszolgálati engedély kiadására vonatkozó követelmények – repülőgépre „A” MELLÉKLET A nyelvtudás szintjét minősítő ICAO Táblázat „B” MELLÉKLET Többszemélyes személyzet pilóta szakszolgálati engedély repülőgépre – az alkalmasság szintjei ELŐSZÓ Történelmi háttér Az Egyezmény 1. Annex-ének elnevezett, a szakszolgálati engedélyek kiadására vonatkozó szabványokat és ajánlott gyakorlatokat a Tanács a Nemzetközi Polgári Repülési Egyezmény (Chicago, 1944) 37. Cikkelyének megfelelően 1948. április 14-én fogadta el első ízben. Ezek 1948. szeptember 15-én léptek hatályba. Az „A” táblázat a soron következő módosítások eredetét, az érintett főbb témakörök felsorolását és azokat az időpontokat mutatja, amelyeken a Tanács az Annex-et, illetve módosításait elfogadta, valamint amikor azok érvénybe léptek, és amikor azok alkalmazhatóvá váltak. A szakszolgálati engedélyezés (PEL) alkalmazása Az Annex 1 a Nemzetközi Polgári Repülési Szervezet által elfogadott szabványokat és ajánlott gyakorlatokat tartalmazza, melyek a szakszolgálati engedélyezés minimum szabványai. Az Annex alkalmazható minden egyes szakszolgálati engedélyért folyamodóra és megújítás esetében az itt meghatározott szakszolgálati engedélyek és jogosítások birtokosaira. A Tanács úgy döntött, hogy alapelvként, az érvényes engedélyezési előírásokat érintő módosításokat valamennyi kérelmezőre kötelező alkalmazni, de az engedélyek régebbi birtokosaira történő alkalmazásuk tekintetében az egyedi engedélyekkel rendelkező személyek tudásának, tapasztalatának és jártasságának – szükség szerinti újravizsgáztatással történő értékeléséről – a döntést a Szerződő Állam hatáskörébe utalja. A Szerződő Államok eljárásai Az eltérések bejelentése. Felhívjuk a Szerződő Államok figyelmét az Egyezmény 38. Cikkelyében foglalt kötelezettségükre, melynek értelmében a Szerződő Állam köteles bejelenteni a Szervezet számára minden olyan eltérést, mely nemzeti előírásai és gyakorlata és ezen Annex-ben, ennek módosításaiban közzétett nemzetközi szabványok között fennáll. A Szerződő Államot felkérjük, hogy ezt a bejelentést ezen Annex-ben és annak bármely módosításában közzétett ajánlott eljárásoktól történő eltérésekre is terjessze ki, ha ezen eltérések bejelentése a léginavigáció biztonságára nézve fontos. Ezen kívül kérjük a Szerződő Államokat, hogy a szervezetet folyamatosan tájékoztassák az esetleg később létrejövő eltérésekről, és a korábban bejelentett eltérés visszavonásáról is. Jelen Annex minden új módosításának elfogadása után a Szerződő 2007/70/II. szám Államnak azonnal külön felkérést küldünk az eltérések bejelentésére. Az Annex szövegének felhasználása a nemzeti szabályozásban. A Tanács 1948. április 13.-án határozatot fogadott el, melyben felhívta a Szerződő Államok figyelmét arra a kívánatos tényre, hogy, – amennyire csak lehetséges, – saját nemzeti szabályalkotásukban használják fel mindazon ICAO szabványok pontos megfogalmazásait, melyek szabályozó jellegűek és tüntessék fel saját kiegészítő nemzeti előírásaikat is, amelyek fontosak a léginavigáció biztonsága, vagy szabályszerűsége érdekében. Általános tájékoztató Jelen Annex teljes terjedelmében az „engedély” kifejezés értelmezése megegyezik az Egyezmény szövegében lévő alábbi kifejezésekkel: „alkalmassági és jogosítási bizonyítvány”, „engedély vagy bizonyítvány” és „engedély”. Hasonlóképpen a „hajózó személyzeti tag” kifejezés megegyező értelmű az Egyezményben szereplő „a légijárművet üzemeltető személyzet tagja”, és az „üzemeltető személyzet” kifejezéssel, míg a „hajózó személyzetbe nem tartozó személyzet” kifejezés azonos értelmű az Egyezményben szereplő „műszaki személyzet” kifejezéssel. Az Annex alkotóelemeinek jogállása Egy Annex az alábbi alkotóelemekből épül fel, de nem szükségszerű, hogy minden elem az összes Annex-ben megtalálható legyen. Az egyes alkotóelemek az alábbi jogállással rendelkeznek:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes